Netbal: Maryka agt maande uit, Msomi nou kapteinMaryka Holtzhausen. Foto: Netbal SA/Twitter Bongi, wat onder-kaptein van die nasionale netbalspan was, sal die span tot aan die einde van die jaar aanvoer nadat die kaptein, Maryka Holtzhausen, verlede week op die nasionale netbaltoernooi in Durban haar anterior-kruisligament geskeur het. Sy is Woensdag geopereer en sal sowat agt maande van die baan wees. Die span vir die vierhoekige reeks in Nieu-Seeland en Australië is: Erin Burger (Wes-Kaap), Lauren-Lee Christians (Vrystaat), Rochelle Lawson (Wes-Kaap), Lindie Lombard (Gauteng), Izette Lubbe (Gauteng), Phumza Maweni (Wes-Kaap), Karla Mostert (Vrystaat), Bongiwe Msomi (KwaZulu-Natal), Precious Mthembu (KwaZulu-Natal), Lenize Potgieter (Gauteng), Renske Stoltz (Noordwes), Jeanie Steyn (Gauteng), Zanele Vimbela (Oos-Kaap). Afrigters: Norma Plummer, Dorette Badenhorst.